РЕГЛАМЕНТ ЗА ИЗПЪЛНЕНИЕ (ЕС) № 1360/2014 НА КОМИСИЯТА
от 18 декември 2014 година
за намаляване на риболовните квоти за определени запаси през 2014 г. поради прекомерния риболов на други запаси през предходните години и за изменение на Регламент за изпълнение (ЕС) № 871/2014 по отношение на количествата, които трябва да бъдат приспаднати през следващите години
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (EО) № 2371/2002, (EО) № 811/2004, (EО) № 768/2005, (EО) № 2115/2005, (EО) № 2166/2005, (EО) № 388/2006, (EО) № 509/2007, (EО) № 676/2007, (EО) № 1098/2007, (EО) № 1300/2008, (EО) № 1342/2008 и за отмяна на регламенти (ЕИО) № 2847/93, (EО) № 1627/94 и (EО) № 1966/2006 (1), и по-специално член 105, параграфи 1, 2, 3 и 5 от него,
като има предвид, че:
(1)
С регламенти (ЕС) № 1262/2012 (2), (ЕС) № 1088/2012 (3), (ЕС) № 1261/2012 (4), (ЕС) № 39/2013 (5) и (ЕС) № 40/2013 (6) на Съвета се установяват риболовните квоти за определени запаси за 2013 г.
(2)
С регламенти (ЕС) № 1262/2012, (ЕС) № 1180/2013 (7), (ЕС) № 24/2014 (8) и (ЕС) № 43/2014 (9) на Съвета се установяват риболовните квоти за определени запаси за 2014 г.
(3)
В съответствие с член 105, параграф 1 от Регламент (ЕО) № 1224/2009, когато Комисията установи, че дадена държава членка е превишила риболовните квоти, които са ѝ отпуснати, Комисията приспада превишените количества от бъдещите риболовни квоти на съответната държава членка.
(4)
С Регламент за изпълнение (ЕС) № 871/2014 на Комисията (10) бе определено намаляване на риболовните квоти за определени запаси за 2014 г. поради прекомерния риболов на тези запаси през предходните години.
(5)
За някои държави членки обаче не бе възможно да се извършат приспадания по Регламент за изпълнение (ЕС) № 871/2014 от квотите, разпределени за подложените на прекомерен риболов запаси, тъй като тези квоти не бяха на разположение за тези държави членки през 2014 г.
(6)
В съответствие с член 105, параграф 5 от Регламент (ЕО) № 1224/2009, ако не е възможно да се извършват приспадания от квотата за подложените на прекомерен риболов запаси в годината след превишаване на риболовните квоти, тъй като съответната държава членка не разполага с квота, приспадането следва да се извърши от квотата за други запаси в същата географска зона или със същата търговска стойност. Съгласно Съобщение № 2012/C 72/07 на Комисията (11) такова приспадане би следвало за предпочитане да се извърши от квотите, разпределени за запаси, улавяни от същия флот като флота, надвишил квотата, като се вземе предвид необходимостта да се избегне изхвърляне на улов при смесения риболов.
(7)
Съответните държави членки бяха консултирани по отношение на предложените приспадания от квотите, разпределени за запаси, различни от тези, които са били подложени на прекомерен риболов.
(8)
Освен това някои приспадания, предвидени в Регламент за изпълнение (ЕС) № 871/2014, изглеждат по-големи от адаптираната квота за 2014 г. и съответно не могат да се направят изцяло от нея. Съгласно Съобщение на Комисията № 2012/C 72/07 оставащите количества следва да бъдат приспаднати от адаптираните квоти през следващите години.
(9)
Поради това Регламент за изпълнение (ЕС) № 871/2014 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Квотите за риболов за 2014 г., посочени в приложение I към настоящия регламент, се намаляват чрез прилагане на приспаданията за алтернативните запаси, посочени в същото приложение.
Член 2
Приложението към Регламент за изпълнение (ЕС) № 871/2014 се заменя с текста в приложение II към настоящия регламент.
Член 3
Настоящият регламент влиза в сила на седмия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 18 декември 2014 година.